**HALLITUKSEN KOKOUS 2018-5
PÖYTÄKIRJA**

**Aika: 20.3.2018 kello 16.15
Paikka: Sofianlehdonkatu 5 B Helsinki**

**LÄSNÄ, hallitus 2018:**

* Sonja Tervala, puheenjohtaja
* Krista Raitio, varapuheenjohtaja
* Hanna Kokko, sihteeri
* Rihuna Vuoristo
* Nimo Samatar
* Kaarina Koistinen
* Julia Helle

——————————————————————————————————————————————

1. **Kokouksen avaaminen**

ESITYS: Puheenjohtaja avaa kokouksen.

PÄÄTÖS: Puheenjohtaja avaa kokouksen ajassa 16.19.

1. **Kokouksen laillisuuden ja päätösvaltaisuuden toteaminen**

ESITYS: Todetaan kokous lailliseksi ja päätösvaltaiseksi.

PÄÄTÖS: Todetaan kokous lailliseksi ja päätösvaltaiseksi.

1. **Kokouksen järjestäytyminen**
	1. **Todetaan läsnäolijat**
	2. **Myönnetään puhe- ja läsnäolo-oikeus kokoukseen kutsutuille**
	3. **Valitaan kokoukselle sihteeri**
	4. **Valitaan kokoukselle kaksi (2) pöytäkirjantarkastajaa ja ääntenlaskijaa**

PÄÄTÖS: Valitaan pöytäkirjantarkastajiksi ja ääntenlaskijoiksi Vuoristo ja Koistinen.

1. **Esityslistan hyväksyminen**

ESITYS: Hyväksytään esityslista kokouksen työjärjestykseksi.
PÄÄTÖS: Lisätään esityslistaan kohdat 20. Kansainvälinen viikko ja 21. Häirintäyhdyshenkilö. Hyväksytään esityslista muutoksineen kokouksen työjärjestykseksi.

1. **Ilmoitusasiat**

ESITYS: Merkitään mahdolliset ilmoitusasiat tiedoksi.

PÄÄTÖS: Tutorsauna järjestetään 17.4. Talentian saunatiloissa Pasilassa. Soffa ry:n hallitus on kutsuttu paikalle.

1. **Sektoriasiat**

ESITYS: Käydään läpi sektoriasiat.

PÄÄTÖS: Puheenjohtajisto: Jaosto järjestetään 3.4., Tervala osallistuu.

Tapahtumat: Temptation Sauna järjestettiin 20.2., saunasta saatu positiivista palautetta, häirintäyhdyshenkilöiden ei ole tarvinnut puuttua mihinkään. Tapahtuma toivottu järjestettävän uudestaan, Trombi ry osoittanut kiinnostusta yhteistyöhön.

Late bar 17-tapahtumassa Soffa ry:n rastilla kävi noin 30 joukkuetta ja rasti onnistui hyvin.

Kansainvälinen sosiaalityön päivä sujui hyvin ja suklaat jaettiin nopeasti.

Edunvalvonta: Kiinteistökokouksessa puhuttu 6. kerroksen sisäilmatilanteesta, jonne tuotu ilmanpuhdistimia. Lisäksi keskusteltu mm. ruokalatilanteesta ja Myllypuroon muuton ajankohdasta. Koistinen esittää huolen harjoittelupaikkojen valinnoista ja saannista.

Kansainvälisyys: Esitetty huoli DPSS-opiskelijoiden huomioimisesta.

Tutoryhteyshenkilö: Vuoristo selvittää Aloita tästä-tapahtumaa ja tarvetta Soffa ry:n avustukselle.

1. **Talous**

ESITYS: Talousvastaava Vuoristo kertoo yhdistyksen tilin tilanteen. Käydään läpi hyväksyttävät kuitit.
PÄÄTÖS: Soffa ry:n tilillä on rahaa 7284,25e. Vuoristo valmistelee lisätalousarviota kevätkokousta varten.

1. **Sisäilma-asiat**

ESITYS: Käydään läpi, miten sisäilma-asiat ovat edenneet ja päätetään mahdollisista jatkotoimista.

PÄÄTÖS: Kiinteistökokouksessa sovittu, että sisäilmakokous on 7.5., myös sisäilmainfo opiskelijoille järjestetään 7.5. On tehty lisätutkimuksia eli kuitulaskelma ja siinä on todettu, että ei mitään hälyttävää. Ilmansäätöjä alettu tekemään viikosta 10 lähtien 6. kerroksessa ja sinne hankittu ilmanpuhdistimia. Työterveyslääkärin näkee asiakkaitaan tutkiessa tiloissa olevan merkittäviä mikrobivaurioita jotka aiheuttavat ylähengitystieoireita, joihin astmaatikot reagoivat herkimmin. Tiloissa havaittu epäedullisia paine-eroavaisuuksia. 6. kerroksessa ei suositella pitkäaikaista oleskelua. 7.kerroksessa opettajilla havaittu ihottumaa ja silmäoireita.

Hallituksen kesken keskusteltu mahdollisesta sisäilmakyselystä opiskelijoille. Samatar ja Koistinen selvittävät sisäilmakyselyä.

1. **Wiikon Wappu**ESITYS: Soffan vastuupäivä vappuviikolla on torstai 26.4.2018. Soffalla on myös rasti vappuaaton tapahtumassa 30.4. Käydään läpi, miten Wapun suunnittelu on edennyt ja mitä seuraavaan tapaamiseen mennessä tulisi olla valmiina.
PÄÄTÖS: Wappupalaverit olleet 20.2 ja 13.3. Soffa ry presents: The Voice of Metropolia järjestetään Skohanissa klo 17-22. Skohan auki klo 24 asti. Skohan valmistelee yhteistyösopimusta, joka kattaa wapun ohella yhdet bileet syksylle. Viestintävastaavat tekevät Soffan tapahtumalle facebook-tapahtuman, joka pyritään julkaisemaan viikolla 13. Suunniteltu Soffan tapahtuman promovideota, videota kuvataan 26.3. klo 15-> koululla, jokainen ottaa tarvittaessa mukaan oman osuutensa rekvisiitat. Järjestetään Rahuri-Rihuna wappuwiikolla, jossa Rihuna päivittää instagram-storya jokaisesta wapputapahtumasta. Wappuaaton rastikierroksella Soffa ry:n rastilla tamponi pullossa, rastia pitämässä Samatar, Helle, Tervala, Kokko, Raitio ja Vuoristo. Ehdotetaan HIV ry:lle ja TXO ry:lle StadiRacea tai KalliOlympicsia yhteiseksi illanvietoksi.

Kokoustauko alkaa 17.21.

Kokous jatkuu ajassa 17.31.

1. **Hyväntekeväisyystempaukset**

ESITYS: Käydään läpi, miten hyväntekeväisyystempausten suunnittelu on edennyt.

PÄÄTÖS: Samatar haluaisi lähteä ikäihmisten kanssa pääsiäisenä kävelylle. Tervala haluaisi lahjoittaa vanhoja vaatteita Uff:lle tai Konttiin. Raitio haluaisi tehdä jotain eläimiin tai lasten ja nuorten mielenterveyskuntoutukseen liittyvää. Samatar ehdottanut jonkun tempauksen voivan olla Hurstin leipäjonossa avustaminen. Koistinen harkinnut jotain tulevaan harjoittelupaikkaansa liittyvää. Kokko ehdottanut korttien askartelua ja lähettämistä, keskusteltu että kortit voisi lähettää esimerkiksi eri sosiaalialan toimijoille. Helle haluaisi leipoa muille opiskelijayhdistyksille. Ideat ja tarkemmat suunnitelmat tehtävä maaliskuun loppuun mennessä.

1. **Haalarit**

ESITYS: Käydään läpi haalaritilauksen tilanne ja päätetään budjetti haalaritilaukselle.

PÄÄTÖS: Haalarit tilattu edullisimmalta haalarifirmalta. Haalareiden pitäisi olla valmiit ennen vappua. Sponsoreilta saatu 1900e, sponsoreina toimivat Metka (oman logon painatus) Geronomiliitto (100e), Old Sophie (200e), Touhula (250e), Rinnekoti (150e), Tehy (800e), Talentia (200e), Armadillo (200e). Haalareiden hinta 3392e, haalareita tilattu 80kpl, kappalehinta 42,4e. Haalareiden hinta sponsoreiden jälkeen 18,65e. Myydään haalarit hintaan 35e/kpl. Vuoristo ja Samatar ehdottavat Armadillolle haluamaansa alennusdiiliä.

1. **Retki Superparkiin tai HopLop Konalan Kiipeilymaailmaan**

ESITYS: Käydään läpi, miten tapahtuman suunnittelu on edennyt.

PÄÄTÖS: Kiipeilymaailmalle ehdotettu opiskelijoille ja heidän perheilleen markkinointia, mutta vastausta ei ole vielä saatu. Tapahtuma järjestetään riippumatta siitä, saadaanko diili myös perheille vai vain opiskelijoille. Alustavaksi ajankohdaksi valittu viikko 19, 7.-8.5.18.

1. **Virkistäytyminen**

ESITYS: Edellisessä kokouksessa sovittu virkistäytyminen peruuntui. Päätetään uusi ajankohta ja paikka virkistäytymiselle. Virkistäytymiseen on budjetoitu 100 euroa.

PÄÄTÖS: Käytetään budjetti siihen, että hallitus menee katsomaan Metkan Speksiä 5.4., Samatar ja Vuoristo hankkivat liput. Koko hallitus osallistuu.

1. **METKAn Speksi**

ESITYS: Päätetään, lähdetäänkö hallituksen kesken omakustanteisesti katsomaan METKAn Speksiä ja valitaan mahdollinen näytös, johon hankitaan liput.

PÄÄTÖS: Käytetään virkistäytymisen budjetti 100 euroa siihen, että hallitus menee katsomaan Metkan Speksiä 5.4., Samatar ja Vuoristo hankkivat liput. Koko hallitus osallistuu.

1. **Megora-päivystys**

ESITYS: Käydään läpi miten Megorapäivystyksen järjestelyt ovat edenneet. Tapahtumaan on aiemmin budjetoitu 30 euroa.

PÄÄTÖS: Toteutetaan uudella tavalla, aulassa ständi. Pyrkimyksenä tavoittaa enemmän opiskelijoita ja yhdistää opiskelijoita ja tutkintovastaavia paremmin. Ständi järjestetään 4.4. klo 11.30-14. Tervala ja Samatar pystyttävät ständin ja Samatar ja Koistinen ovat ständillä tutkintovastaavien kanssa. Markkinoidaan tapahtumaa nimellä Kysy tutkintovastaavalta.

1. **Kevätkarnevaalit 3.5.2018**

ESITYS: Käydään läpi, miten Kevätkarnevaalin järjestelyt ovat edenneet. Päätetään tapahtuman budjetti.

PÄÄTÖS: Työryhmä suunnitellut, että tapahtumassa olisi elävää musiikkia ja ständejä. Suunniteltu että järjestetään kevätjuhlasta kevyempi versio. Tapahtumavastaavat jatkavat suunnittelua.

1. **METKA on Tour 9.4.2018**

ESITYS: METKA on Tour saapuu Sofianlehdonkadun kampukselle jälleen 9.4. Päätetään osallistuuko Soffa ry tapahtumaan ja päätetään mahdollinen budjetti. Valitaan mahdolliset vastuuhenkilöt.

PÄÄTÖS: Mikäli METKA on Tour järjestetään aamupäivän puolella, Soffa ry:n ständiä pitävät Helle, Vuoristo ja Kokko. Budjetoidaan varmuuden vuoksi 20e.

1. **Toimintakertomus 2018**

ESITYS: Soffa ry:n vuoden 2018 toimintakertomus tulisi kirjoittaa kevään toiminnan osalta kevään hallituksen toimesta. Suunnitellaan aikataulua ja työnjakoa.

PÄÄTÖS: Jokainen kirjoittaa oman osuutensa ennen kevätkokousta. Tervala laittaa pohjan google driveen.

1. **Unipoli**

ESITYS: Käydään läpi, miten Unipoli-toiminta on lähtenyt käyntiin ja olisiko toiminnan jatkamiselle edellytyksiä.

PÄÄTÖS: Saatu paljon hyvää palautetta. Edunvalvontavastaavat toivoisivat Unipoli-toiminnan jatkuvan. Samatar ja Koistinen selvittävät asiaa. Samatar ja Koistinen ehdottavat ilmanpuhdistimen hankintaa Unipoliin.

1. **Kansainvälinen viikko**

ESITYS: Korjataan budjetti.

PÄÄTÖS: Ensimmäinen rekisteröintipäivä sujui hyvin. Loput International sitsien osallistujat maksoivat osallistumisensa. Meet & Greetissä kävi 50-60 ihmistä, mutta viimeisetkin lähtivät pois jo noin klo 18. International sitseille jätti saapumatta 12 ihmistä ja illan edetessä vielä lähti muutamia ihmisiä pois. Paikalle jääneet tykkäsivät ja toastmaster ehdottanut, että jatkossa mukana olisi enemmän kokeneempia sitsaajia. Kansainvälisen viikon tapahtumiin kului yhteensä noin 600e, ja tuloja tuli 454e.

1. **Häirintäyhdyshenkilö**

ESITYS: Päätetään valitaanko Soffa ry:lle häirintäyhdyshenkilö.

PÄÄTÖS: Keskusteltu häirintäyhdyshenkilön koulutustarpeesta. Valitaan Soffa ry:n häirintäyhdyshenkilöiksi Samatar ja Koistinen, eli lisätään häirintäyhdyshenkilönä toimiminen hallituksen edunvalvontavastaavien työnkuvaan. Koistinen selvittää asiaa enemmän.

1. **Muut mahdollisesti esille tulevat asiat**ESITYS: Käsitellään muut mahdollisesti esille tulevat asiat.
PÄÄTÖS: Puheenjohtajistot suunnitelleet Soffa ry:n ja HIV ry:n yhdistämistä TXO ry:hyn, joka muuttaisi nimeään yhdessä valituksi. Tällöin Soffa ry tulisi purkaa. Puheenjohtajisto selvittää kuinka asiassa tulee menetellä.

1. **Seuraava kokous**ESITYS: Päätetään seuraavan kokouksen paikka ja ajankohta.
PÄÄTÖS: Seuraava kokous pidetään 16.4. klo 16.00
2. **Kokouksen päättäminen**ESITYS: Puheenjohtaja päättää kokouksen.
PÄÄTÖS: Puheenjohtaja päättää kokouksen ajassa 19.00.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Puheenjohtaja Tervala Sihteeri Kokko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Pöytäkirjantarkastaja Pöytäkirjantarkastaja